VIDEO: भारत-ऑस्ट्रेलिया के बीच मैच देखकर बाहर आए विजय माल्या, भीड़ ने घेरकर लगाए 'चोर है..चोर है'  के नारे  
रविवार को भारत-ऑस्ट्रेलिया का वर्ल्ड कप मैच देखने पहुंचा माल्या
भीड़ ने लगाए 'चोर है...चोर है' के नारे
ट्विटर पर टीम इंडिया को दी है बधाई
#WATCH London, England: Vijay Mallya says, "I am making sure my mother doesn't get hurt", as crowd shouts "Chor hai" while he leaves from the Oval after the match between India and Australia. pic.twitter.com/ft1nTm5m0i
इसके बाद उन्होंने अपनी और अपने बेटे सिद्धार्थ के साथ ट्विटर पर तस्वीर डालते हुए भारतीय क्रिकेट कप्तान विराट कोहली और उनकी टीम को शुभकामनाएं दी हैं. उन्होंने कैप्शन में लिखा, 'बेटे के साथ क्रिकेट देखना मजेदार रहा और इससे भी ज्यादा सुखद रहा भारत की ऑस्ट्रेलिया पर जीत को देखना. विराट कोहली और उनकी टीम को शुभकामनाएं.'
Great to watch cricket with my son and even sweeter to see India's emphatic victory over Australia. Congratulations to ⁦@imVkohli⁩ and his team pic.twitter.com/R01aB1WbSA
हांलाकि, यह पहली बार नहीं है जब माल्या इस तरह मैच देखने स्टेडियम पहुंचा हो. इससे पहले पिछले साल सितंबर में भारत-इंग्लैंड के बीच खेले टेस्ट मैच को देखने भी वह पहुंचा था. इस दौरान भी लोगों ने 'चोर-चोर' चिल्लाना शुरू कर दिया था. साल 2017 में खेले गए चैम्पियंस ट्रॉफी के दौरान भी माल्या भारतीय टीम का मैच देखने स्टेडियम पहुंचा था.
बता दें विजय माल्या (63) नौ हजार करोड़ रुपये ऋण नहीं चुका पाने के कारण दो मार्च, 2016 को भारत छोड़कर चला गया था. माल्या ने हालांकि लगातार कहा है कि वह भगोड़ा नहीं हैं और भारतीय बैंकों का बकाया चुकाने के लिए तैयार है. भारत ने 2017 में माल्या के प्रत्यर्पण के लिए मामला दाखिल किया था, जिसका उसने विरोध किया. फिलहाल वह जमानत पर बाहर है. ईडी ने नए कानून के तहत माल्या की करीब 12 हजार करोड़ रुपये की संपत्ति जब्त की है.